Tu Natoras 

Ida ma, teanteanan ni Jahowa do angka dakdanak, jala parbue ni bortian do upana. 

Psalmen 127:3 

Manang ise na pasombu tungkotna, mangkagigihon anakna do, alai manang ise na 
mangkaholongi anakna, sai dipinsang do ibana. Poda 13:24 

Marhite biar mida Jahowa do pos ni roha na togu, jala dapotan haporusan do angka anakna. 
Poda 14:26 

Pinsang ma anakmu, binsan adong dope sihirimon, jala unang marpangulahi roham mida 
anggukanggukna i. Poda 19:18 

Haotoon do tarihot di roha ni dakdanak; alai anggo tungkot paminsangon paholanghon do i sian 
ibana. Poda 22:15 

Unang padao paminsangon tu dakdanak i, ai molo dilinsingi ho ibana dohot hujur, ndang 
tagamon mate ibana. Sai liluhononmu do ibana dohot batahi, jala paluaonmu tondina sian banua 
toru. Poda 23:13-14 

Batahi dohot pinsangpinsang manubuhon hapistaran, alai anggo dakdanak na tinadingkonna 
mambahen haurahon inana. Poda 29:15 

Painsang ma anakmu, asa sonang ho; tutu, Ibana mangalehon las ni roha di tondim. Poda 29:17 
Jala saluhut angka anakmu ingkon ajarhonon ni Jahowa; jala godang ma hasonangan ni angka 
anakmon. Jesaya 54:13 


Na manghaholongi anakna, jotjot do ibana manjama tungkot i, asa marlas ni roha ibana di 
ujungna. Manang ise na maminsang anakna, marlas ni roha ma ibana mida ibana, jala 
marolopolop ibana di tongatonga ni angka alealena. Manang ise na mangajari anakna, 
mambahen marsak roha ni musu, jala marolopolop ibana mida ibana di adopan ni angka 
alealena. Nang pe mate amana, sai songon na so mate do ibana, ai adong do ditinggalhon 
ibana sada na suman tu ibana. Saleleng mangolu ibana, diida jala las do rohana mida ibana, 
dung mate ibana, ndang marsak rohana. Ditinggalhon Ibana do parlulu tu angka musuna, 
jala na mamaloshon haburjuon tu angka alealena. Manang ise na mangalobihon anakna, 
ingkon lilitonna do bugangna; jala marsak ma butuhana umbege nasa anggukangguk. Hoda 
na so maponggol gabe ulu ulu, jala dakdanak na tinadingkon tu ibana, sai na marroha do. 
Taban ma anakmu, asa mabiar ho bahenonna, marmeammeam ma ho tu ibana, asa marsak 
ho bahenonna. Unang ho rap mengkel dohot ibana, asa unang marsak ho rap dohot ibana, 
jala unang patungoripon ho di ujungna. Unang lehon hamu tu ibana haluaon di haposoonna, 
jala unang panginsupi angka haotoonna. Paunduk ma tanggurungna uju poso dope ibana, 
jala pungkul ma ibana di lambungna uju dakdanak dope ibana, asa unang tangkang ibana 
jala ndang mangoloi ho, gabe parohon arsak tu roham. Sai pinsang ma anakmu, jala loja 
ibana, asa unang gabe pargasipan di ho pangalahona na so hasea i. Sirak 30:1-13 


Tu Dakdanak 

Ikkon pasangaponmu do natorasmu asa leleng mangolu ditano na nilehon ni jahowa 
debatam di ho. 2 Musa 20:12 

Ale anaha, unang lea roham di pinsangpinsang ni Jahowa; jala unang marnaloja hamu di 
paminsangonna, ai na hinaholongan ni Tuhan i do pinsangpinsangna; songon amaama anak 
hasudungan ni rohana. Poda 3:11-12 

Angka umpasa ni si Salomo. Anak na bisuk palashon roha ni amana, alai anggo anak na oto 
mambahen arsak ni inana. Poda 10:11 

Sai tangihon ma hata ni amangmu na manubuhon ho, jala unang tois roham di inangmu, ia 
dung matua ibana. Poda 23:22 

Hamu angka dakdanak, oloi hamu ma natorasmuna di bagasan Tuhan i; Pasangap ma 
amangmu dohot inangmu; | do patik parjolo mardongan bagabaga; Asa martua ho jala 
leleng mangolu di tano on. Epesus 6:1-3 

Pasangap ma amangmu sian nasa roham jala unang lupahon arsak ni inangmu. Ingot ma, 
naung tubu do Ho sian nasida; Jala beha ma bahenonmu mamaloshon tu nasida, na 
binahennasida i tu ho? Sirak 7:27-28 


Tangihon hamu ma ahu amangmuna, ale angka dakdanak, jala ulahon hamu ma dungkon ni i, asa 
sonang hamu. Ai nunga dilehon Tuhan i hasangapon tu ama sian angka anakna, jala nunga 
dipahot huaso ni ina maradophon angka anakna. Manang ise na pasangaphon amana, i do 
mambahen pardengganan ala ni dosana, jala manang ise na pasangaphon inana, doshon na 
papungupungu arta do i. Manang ise na pasangaphon amana, marlas ni roha do ibana mida 
angka anakna sandiri; jala molo martangiang ibana, sai tangihononna do ibana. Manang ise na 
pasangap amana, ganjang do umurna; jala na mangoloi Tuhan i, i do na gabe apul-apul di inana. 
Manang ise na manghabiari Jahowa, pasangaponna do amana, jala oloanna natorasna songon 
indukna. Ikkon pasangaponmu do amangmu dohot inangmu di hata dohot di pambahenan, asa 
songgop pasupasu tu ho sian nasida. Ai pasupasu ni ama do pahothon bagas ni angka anak, alai 
bura ni ina i do mangararat angka ojahan. Unang ma pujionmu haurahon ni amangmu; ai ndang 
hasangapon di ho haurahon ni amangmu. Ai sian hamuliaon ni amana do hasangapon ni baoa, 
jala ina na so marsangap, gabe haurahon do i di angka anakna. Ale anaha, urupi amangmu di 
hatuaonna, jala unang arsak ibana, saleleng ibana mangolu. Jala molo mago pingkiranna, sabar 
ma ho tu ibana; jala unang lea roham mida ibana molo dung gok gogom. Ai ndang tagamon 
lupahonon ni pangurupion ni amangmu, jala singkat ni angka dosa tambahononna do i laho 
pauliulihon ho. Di ari pardangolanmu sai ingoton do i, angka dosam pe ingkon malea do, songon 
es di tingki las ni ari. Doshon panginsahi do manang ise na manadingkon amana, jala manang ise 
na mangamukhon inana, hona bura do i: sian Debata do i. Sirak 3:1-16 


Molo hita maminsang ianakhonta, tangis do nasida nuaeng alai las do rohana 
haduan. Molo ndang olo hita maminsang ianakhonta, las do rohana nuaeng alai 
tangis do nasida haduan. 


Dakdanak do masa depan ni negaranta. Alai molo gabe matua do nasida so pola 
dipinsang, boha do masa depan ni negaranta on? 


Sude hasomalan na roa ni halak na magodang, i ma na so dipature manang 
dipinsang tingki dakdanak dope ibana. Ingkon pagodang-godangkon do angka 
dakdanak na manghabiari, mangkaholongi jala mangoloi Debata. 


Hubuat ma tano liat na mangolu 

Jala lambok dibentuk i arian tu arian 

Ro do au muse dung salpu taon 

Sada baoa do na hubereng 

la tong na awal kesan mamake 

Jala boi do ahu manguba ibana ndang hea be 


